Põõsaspea neem
Põõsaspea neem on neem Lääne maakonnas Lääne-Nigula vallas. Neeme tipus asub Põõsaspea tulepaak. Põõsaspea neem on Eesti mandriosa loodepoolseim neem. Ulatub kitsa kivise seljakuna Osmussaare suunas kaugele merre. Põõsaspea neem on Põhja-Euroopa üks paremaid veelindude rände jälgimise kohti. Üle neeme kulgeb tähtis arktiliste veelindude rändetee. Põõsaspea neem on osa Nõva maastikukaitsealast. Osmussaart ümbritsev ja rannikuga piirnev mereala on Nõva-Osmussaare hoiuala.